Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 179/05)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„Calatayud“

PDO-ES-A0247-AM02

Datum obvestila: 4. februar 2022

OPIS ODOBRENIH SPREMEMB IN RAZLOGI ZANJE

1. Novo besedilo v opisu vin z ZOP

OPIS

V trenutnem besedilu oddelka 2 specifikacije proizvoda so navedena vina, zajeta z zaščiteno označbo porekla, glede na kategorije proizvoda vinske trte: bela vina, vina rosé, rdeča vina, kakovostna peneča vina, likerska vina in biser vina. V besedilu je bila odkrita napaka, saj vsebuje vina, ki so opredeljena z izrazoma „naravno sladka“ in „pozna trgatev“ v kategoriji 1: „Vino“. Ta izraza se v španski zakonodaji pojavita kot neobvezna podatka, ki se navezujeta na vino iz prezrelega grozdja z zaščiteno označbo porekla ali geografsko označbo.

Poleg tega se v odstavku, kjer je opisana najvišja vsebnost sladkorja, izraz „reducirajoč sladkor“ nadomesti z izrazom „preostali sladkor“. Besedilo je bilo spremenjeno tudi tako, da specifikacija proizvoda vsebuje le informacije v zvezi z ZOP „Calatayud“.

Ta sprememba se nanaša na oddelek 2 specifikacije proizvoda, „Opis vin“, ter oddelka 3 in 4 enotnega dokumenta.

Gre za standardno spremembo, saj v skladu s členom 14 Delegirane uredbe (EU) 2019/33 ne gre za spremembo, črtanje ali dodajanje kategorije proizvodov vinske trte, temveč za popravek napake v besedilu zgoraj navedenih oddelkov. Poleg tega ta sprememba ne ustreza kateremu koli od drugih pogojev iz člena 14.

RAZLOGI

Popraviti je treba opustitev iz kategorije 16, „Vino iz prezrelega grozdja“, v specifikaciji proizvoda in enotnem dokumentu. V kategorijo 16 bi bilo treba vključiti opis analitskih in organoleptičnih lastnosti „naravno sladkih“ vin in vin „pozne trgatve“.

2. Razširitev geografskega območja

OPIS

V razmejeno geografsko območje z ZOP „Calatayud“ je bilo vključenih pet občin: Daroca, Machones, Murero, Orcajo in Villafeliche. Poleg tega so bile informacije v tem oddelku dopolnjene s sklicem na provinco in avtonomno skupnost, kjer leži geografsko območje.

Ta sprememba zadeva točko 4 specifikacije proizvoda, „Razmejitev geografskega območja“, in točko 6 enotnega dokumenta, „Razmejeno geografsko območje“.

Ta sprememba se šteje za standardno spremembo, saj ne razveljavlja povezave v skladu s členom 14 Delegirane uredbe (EU) 2019/33. Poleg tega ta sprememba ne ustreza kateremu koli od drugih pogojev iz člena 14.

RAZLOGI

To spremembo upravičujejo poročila Univerze v Zaragozi (februar 2019) in tehničnih enot regionalne vlade Aragonije (november 2019 in junij 2021) v zvezi z razširitvijo teritorialnih meja ZOP „Calatayud“ ter zadevnimi vprašanji, povezanimi z vinom. Zaradi razširitev meja ZOP se vključijo občine Daroca, Manchones, Murero, Orcajo in Villafeliche. Na podlagi opravljenih študij in preskusov je bilo ugotovljeno, da to ne spreminja povezave z geografskim območjem ali lastnosti vin z ZOP „Calatayud“.

Študije, ki so bile opravljene v občinah, predlaganih za vključitev v ZOP, zajemajo pogoje, kot so vrste tal, podnebje (padavine in temperature) ter nadmorska višina, na kateri so zasajene različne sorte vinske trte. Študije so pokazale, da so ti pogoji podobni obstoječim pogojem v ZOP „Calatayud“. Obstaja jasna naravna povezanost z območjem.

Kar zadeva vino, so bili v študijah obravnavani štirje parametri, s katerimi se opredelijo vina z ZOP: delež sort vinske trte in donos vinograda; osnovna analiza; senzorična analiza ter jedrska magnetna resonanca (protonska JMR). Za vsakega od teh parametrov je bilo dokazano, da so vina iz novih občin primerljiva z vini z ZOP „Calatayud“. Posebej pomemben je odtis protonske JMR, ki kaže, da so vina iz občin, ki so predlagane za vključitev v ZOP, skladna z modelom ZOP. To dokazuje, da sprememba nikakor ne vpliva na povezavo ali lastnosti vin, opisanih v specifikaciji proizvoda ZOP „Calatayud“.

3. Izboljšave besedila povezave

OPIS

Izboljšana je bila povezava z geografskim območjem in dodanih je bilo več informacij. Natančneje, za vsako od kategorij vinskih proizvodov iz oddelka 2 specifikacije proizvoda je bil dodan opis vzročne povezave z geografskim območjem, da se določijo posebne značilnosti območja, ki se kažejo v vsaki od vrst vin z ZOP „Calatayud“.

Ta sprememba se nanaša na oddelek 7 specifikacije proizvoda, „Povezava“, in oddelek 8 enotnega dokumenta, „Opis povezave“.

Ta sprememba se šteje za standardno spremembo, saj ne razveljavlja povezave v skladu s členom 14 Delegirane uredbe (EU) 2019/33, temveč le izboljša besedilo. Poleg tega ne izpolnjuje nobenega drugega pogoja iz zgoraj navedenega člena 14.

RAZLOGI

S spremembo specifikacije proizvoda se izboljša povezava in zlasti zagotovi skladnost z zakonodajo, v skladu s katero je treba zagotoviti dokaz za povezavo vsake od kategorij, zajetih z ZOP.

4. Spremembe zahtev, ki veljajo za ZOP

OPIS

Črtan je bil sklic na pravila, ki jih regulativni odbor oblikuje v zvezi s trgatvijo, določitvijo datuma začetka trgatve ter prebiranjem in prevozom potrganega grozdja.

Ta sprememba se nanaša na oddelek 8(b)(i) specifikacije proizvoda: „Veljavne zahteve. Dodatne zahteve. Pridelovalna praksa“. Sprememba ne vpliva na enotni dokument.

Ta sprememba se šteje za standardno spremembo, saj ne izpolnjuje nobenega od pogojev iz člena 14 Delegirane uredbe (EU) 2019/33.

RAZLOGI

Zaradi trenutnih pridelovalnih praks, rednega usposabljanja osebja na terenu in enologov ter letnih podnebnih nihanj se ne zdi nujno določiti datuma začetka trgatve ali posebnih zahtev za prevoz grozdja. Vsaka klet, registrirana za ZOP, na podlagi svojih tehničnih in enoloških meril, ki se uporabljajo za proizvodnjo različnih vin, predvidi trgatev, časovno razporejeno glede na stopnjo zrelosti grozdja. Grozdje se prevaža tako, da ni ogrožena njegova kakovost.

5. Črtanje posebnih zahtev za objekte za zorenje in staranje

OPIS

Črtane so bile trenutne zahteve iz specifikacije proizvoda, ki se nanašajo na objekte, kjer se starajo vina, zajeta z ZOP. Podobno so bili črtani tudi določeni roki trajanja sodov.

Ta sprememba se nanaša na oddelek 8(b)(ii) specifikacije proizvoda: „Veljavne zahteve. Dodatne zahteve. Objekti za zorenje in staranje“. Sprememba ne vpliva na enotni dokument.

Ta sprememba se šteje za standardno spremembo, saj ne izpolnjuje nobenega od pogojev iz člena 14 Delegirane uredbe (EU) 2019/33.

RAZLOGI

Črtanje zahtev v zvezi z objekti za staranje je upravičeno, ker gre za splošne pogoje glede temperature, vlažnosti in prezračevanja brez točno določenih vrednosti.

Kar zadeva sode, je trenutno tržno povpraševanje usmerjeno v zelo sadna vina, ki pa imajo določene note, ki jih daje les, iz katerega so izdelani sodi. Zato vinarji običajno združijo vina iz novih sodov s tistimi iz uporabljenih sodov, kar pomeni, da ni treba določiti najdaljšega obdobja za uporabo sodov.

6. Formalna sprememba izraza „primeren“

OPIS

Izraz „vina, razvrščena kot primerna“ je v oddelku o dodatnih pogojih glede stekleničenja nadomeščen z izrazom „vina, upravičena do ZOP“.

Ta sprememba se nanaša na oddelek 8(b)(iii) (zdaj pododdelek (ii)) specifikacije proizvoda: „Veljavne zahteve. Dodatne zahteve. Pakiranje“. Sprememba ne vpliva na enotni dokument.

Ta sprememba se šteje za standardno spremembo, saj ne izpolnjuje nobenega od pogojev iz člena 14 Delegirane uredbe (EU) 2019/33.

RAZLOGI

Gre za terminološko spremembo zaradi uskladitve z UNE-EN ISO/IEC 17065:2012: „Ugotavljanje skladnosti. Zahteve za organe, ki certificirajo proizvode, procese in storitve“.

7. Sprememba zahtev glede označevanja

OPIS

Edina dodatna zahteva za vinarne z registrirano označbo je, da morajo predložiti trgovske etikete, ki se uporabljajo za identifikacijo vin, ki jih dajo na trg, da jih regulativni odbor lahko vnese v register etiket. Črtan je bil sklic na etikete, ki jih je odobril regulativni odbor.

Izboljšano je bilo besedilo z neobveznimi označbami, ki se lahko uporabijo za vina z ZOP „Calatayud“. To je v skladu z opredelitvami pojmov v nacionalnimi zakonodaji, ki se uporabljajo v skladu z načinom proizvodnje, in posebnimi označbami za to ZOP.

Poleg tega so bili posodobljeni sklici na evropsko zakonodajo v tem oddelku.

Ta sprememba se nanaša na oddelek 8(b)(iv) (zdaj pododdelek (iii)) specifikacije proizvoda: „Veljavne zahteve. Dodatne zahteve. Pakiranje“. Sprememba ne vpliva na enotni dokument.

Ta sprememba se šteje za standardno spremembo, saj ne izpolnjuje nobenega od pogojev iz člena 14 Delegirane uredbe (EU) 2019/33.

RAZLOGI

V skladu z zakonodajo in sodno prakso glede intelektualne lastnine ter blagovnih znamk in ob upoštevanju načel enotnosti trga je bil črtan sklic na odobritev etiket.

8. Druge spremembe

OPIS

Črtana je bila številka faksa regulativnega odbora zaščitene označbe porekla „Calatayud“. Posodobljen je bil sklic na UNE-EN ISO/IEC 17065:2012.

Ta sprememba se nanaša na člen 9 specifikacije proizvoda: „Preverjanje skladnosti s specifikacijo proizvoda. Nadzorni organ“. Sprememba ne vpliva na enotni dokument.

Ta sprememba se šteje za standardno spremembo, saj ne izpolnjuje nobenega od pogojev iz člena 14 Delegirane uredbe (EU) 2019/33.

RAZLOGI

Posodobitev besedila specifikacije proizvoda v tem oddelku.

ENOTNI DOKUMENT

1. Ime proizvoda

Calatayud

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

3. Likersko vino

5. Kakovostno peneče vino

8. Biser vino

16. Vino iz prezrelega grozdja

4. Opis vina

1. Belo vino

KRATEK OPIS

Videz: bledo rumena/slamnato rumena barva z morebitnimi jasnimi in svetlimi zelenimi odtenki. Aroma: čiste in sveže primarne arome, zmerno intenzivne do zelo intenzivne sadne arome. Okus: svež, izrazit in aromatičen, nekoliko kiselkast in dobro uravnotežen.

(*) Najvišja vsebnost žveplovega dioksida: 180 miligramov na liter, če je vsebnost sladkorja nižja od 5 gramov na liter, in 240 miligramov na liter, če je vsebnost sladkorja najmanj 5 gramov na liter.

(**) Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10,5 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter)

2. Vino rosé

KRATEK OPIS

Videz: jagodno/malinovo rožnata barva, svetla in živahna s svetleče vijoličnimi toni. Aroma: intenzivne, zelo cvetlične in sadne arome, ki spominjajo na jagodo, malino, rdeče jagodičje ter cvetne liste vrtnic. Okus: svež, saden in nekoliko kiselkast, izrazit, močan.

(*) Najvišja vsebnost žveplovega dioksida: 180 miligramov na liter, če je vsebnost sladkorja nižja od 5 gramov na liter, in 240 miligramov na liter, če je vsebnost sladkorja najmanj 5 gramov na liter.

(**) Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter)

3. Rdeče vino

KRATEK OPIS

Videz: češnjevo, temno granatna ali višnjevo rdeča, jasna s srednjo intenzivnostjo barve, vijolični nadih na robovih, pridih mladega vina. Aroma: čista in intenzivna sadna aroma, značilna za sorto, s cvetličnimi notami. Okus: izrazit in mesnat, ustrezna vsebnost kislin in alkohola. Blagi tanini in dolg pookus.

(*) Najvišja vsebnost žveplovega dioksida: 150 miligramov na liter, če je vsebnost sladkorja nižja od 5 gramov na liter, in 180 miligramov na liter, če je vsebnost sladkorja najmanj 5 gramov na liter.

(**) Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12,5 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter)

4. Rdeče vino „Calatayud superior“

KRATEK OPIS

Videz: rdeča barva, od višnjevo do rubinasto rdeče, intenzivna barva, bister in bleščeč videz. Aroma: bogata aroma s sadnimi in balzamičnimi notami ter notami mineralov, praženja in začimb. Okus: večplasten, saden, z balzamičnim pridihom in dolgotrajnim pookusom.

(*) Najvišja vsebnost žveplovega dioksida: 150 miligramov na liter, če je vsebnost sladkorja nižja od 5 gramov na liter, in 180 miligramov na liter, če je vsebnost sladkorja najmanj 5 gramov na liter.

(**) Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 14 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter)

5. Biser vino

KRATEK OPIS

Videz (bela, rosé in rdeča vina): rumena in rožnata barva s pridihom zelene in vijolične. Aroma: čiste in brezhibne sadne ter cvetlične arome. Okus: svež in lahkoten, pitno vino z rahlim iskrenjem.

(*) Najvišja vsebnost žveplovega dioksida: 180 miligramov na liter za bela in rosé vina ter 150 miligramov na liter za rdeča vina, če je vsebnost sladkorja nižja od 5 gramov na liter, ter 240 miligramov na liter za bela in rosé vina ter 180 miligramov na liter za rdeča vina, če je vsebnost sladkorja najmanj 5 gramov na liter.

(**) Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 7 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter)

6. Kakovostno peneče vino

KRATEK OPIS

Videz: bela in rosé vina z bledimi svetlimi toni. Majhni, dolgotrajni mehurčki. Aroma: intenzivne, čiste arome z blagim pridihom staranja v steklenici. Okus: svež in uravnotežen, nekoliko kiselkast in prijeten. Čisto retronazalno zaznavanje.

(*) Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10,5 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 10,83 Najvišja vsebnost skupnega žveplovega dioksida (v miligramih na liter) 160

7. Likerska vina

KRATEK OPIS

Videz (bela in rosé vina): bistre rumene barve ter rdeče barve z vijoličastim pridihom. Aroma: čiste, brezhibne in intenzivne arome z notami cvetlic, medu in sadja v likerju. Okus: izrazit in saden z nekaj sladkobe, močan z dobro vsebnostjo kislin.

(*) Najvišja vsebnost žveplovega dioksida: 150 miligramov na liter, če je vsebnost sladkorja nižja od 5 gramov na liter, in 200 miligramov na liter, če je vsebnost sladkorja najmanj 5 gramov na liter.

(**) Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 15 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 15 Najvišja vsebnost skupnega žveplovega dioksida (v miligramih na liter)

8. Vino iz prezrelega grozdja

KRATEK OPIS

„Naravno sladko“ vino:

Videz (bela, rosé in rdeča vina): intenzivni rumeni in rdeči odtenki s pridihom zlate in vijolične barve. Aroma: intenzivna aroma zrelega in kandiranega sadja. Okus: izrazit, mesnat, svilnat, viskozen in sladek.

Vina „pozne trgatve“:

Videz (bela, rosé in rdeča vina): zlatorumene, oranžno-rdeče do temno vijolične barve z rubinastimi toni. Aroma: intenzivna, cvetlična in sveža aroma, ki združuje sladkobo sadja z aromami, ki jih vinu, staranemu v sodih, daje hrast. Okus: poln, svilnat, bogat, izrazit in zelo dolg.

(*) Najvišja vsebnost žveplovega dioksida: bela in rosé vina: 240 miligramov na liter, rdeča vina: 180 miligramov na liter.

(**) Analitski parametri, ki v tem dokumentu niso določeni, so v skladu z veljavnimi predpisi.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 13 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 15 Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1. Pridelovalna praksa

Gostota zasaditve mora biti najmanj 1 300 sadik na hektar in največ 4 500 sadik na hektar, ki so enakomerno porazdeljene po celotnem vinogradu.

2. Posebni enološki postopek

Med trgatvijo se za proizvodnjo vin, zajetih z ZOP, uporabljajo le zdrave serije grozdja, ki so primerno zrele in katerih vsebnost sladkorja znaša vsaj 170 gramov na liter mošta. Nepopolno grozdje je treba ločiti od preostalega grozdja.

Uporabiti je treba zadosten pritisk, da se izloči mošt ali vino in da se ga loči od tropin, tako da donos ni večji od 70 litrov vina za vsakih 100 kilogramov grozdja.

3. Ustrezna omejitev pri proizvodnji vin

Prepovedana je uporaba tehnik, ki vključujejo predhodno segrevanje grozdja ali segrevanje mošta ali vin s tropinami za ekstrakcijo barvil.

5.2. Največji donosi

1. Rdeče sorte 7 000 kilogramov grozdja na hektar

2. Rdeče sorte 49 hektolitrov na hektar

3. Bele sorte 8 000 kilogramov grozdja na hektar

4. Bele sorte 56 hektolitrov na hektar

6. Razmejeno geografsko območje

Geografsko območje ZOP „Calatayud“ obsega naslednje občine v provinci Zaragoza v avtonomni skupnosti Aragoniji: Abanto, Acered, Alarba, Alhama de Aragón, Aniñón, Ariza, Atea, Ateca, Belmonte de Gracián, Bubierca, Calatayud, Carenas, Castejón de las Armas, Castejón de Alarba, Cervera de la Cañada, Cetina, Clarés de Ribota, Codos, Daroca, El Frasno, Fuentes de Jiloca, Godojos, Ibdes, Jaraba, La Vilueña, Maluenda, Manchones, Mara, Miedes, Monterde, Montón, Morata de Jiloca, Moros, Munébrega, Murero, Nuévalos, Olvés, Orcajo, Orera, Paracuellos de Jiloca, Ruesca, Sediles, Terrer, Torralba de Ribota, Torrijo de la Cañada, Valtorres, Velilla de Jiloca, Villafeliche, Villalba del Perejil, Villalengua in Villarroya de la Sierra.

7. Sorte vinske trte

CHARDONNAY

GARNACHA BLANCA

GARNACHA TINTA

MACABEO – VIURA

SYRAH

TEMPRANILLO

8. Opis povezave

VINO

Povezava med temi vini in geografskim območjem, na katerem se proizvajajo, sega v 2. stoletje pred našim štetjem. O njihovi izjemni kakovosti so govorili skozi stoletja.

Ekstremno celinsko podnebje pomeni dolge in mrzle zime, vroča poletja ter zelo malo padavin. Ti pogoji skupaj z značilnostmi tal na geografskem območju zagotavljajo nekatere vidike identitete vin, ki so koncentrirana ter imajo bogato aromo in pridih mineralnosti.

Ker so vinogradi zasajeni na visoki nadmorski višini, lahko poleti podnevi prenesejo hudo vročino in si ponoči opomorejo. Tako se lahko naslednje jutro v listih vinske trte sintetizira sladkor, zaradi česar so vina bolj kompleksna in imajo večji delež alkohola, saj vinska trta ne zaustavi svojega metabolizma.

Pomembne temperaturne razlike med dnevom in nočjo v sezoni zorenja omogočijo nastanek prekurzorjev arom v grozdju. Počasno zorenje dejavno vpliva na razvoj fenolnih spojin, ki vinu dajejo barvo in strukturo ter jim omogočijo, da se ohranijo dlje časa.

Vsi ti pogoji so ugodni za nastanek kompleksnih, elegantnih rdečih vin z dobro strukturo.

LIKERSKO VINO

Značilnosti tal in podnebja na geografskem območju so najprimernejše za proizvodnjo tradicionalnih vrst vina s tega območja, kjer se lahko prideluje grozdje z visoko vsebnostjo sladkorja, iz katerega nastane vino z intenzivnimi aromami ter notami cvetlic in medu. Vse te lastnosti izhajajo iz zelo zrelega grozdja v visokoležečih vinogradih z majhnimi donosi posamezne vinske trte.

KAKOVOSTNO PENEČE VINO

V vinogradih, ki ležijo na severni strani pobočij ter so zasajeni na rodovitnih apnenčastih in glinenih tleh, so donosi večji, zato ima tudi grozdje manjši delež alkohola. Ker se trgatev začne bolj zgodaj, ima grozdje tudi nizko vsebnost sladkorja. Ta dva dejavnika skupaj omogočata proizvodnjo kakovostnega penečega vina, proizvedenega v skladu s tradicionalno metodo, z intenzivnimi aromami in svežim, uravnoteženim okusom.

BISER VINO

Zaradi podnebnih razmer na območju so temperature v času trgatve blage. To skupaj z dejstvom, da vinogradi na geografskem območju ležijo na višji nadmorski višini, pomeni, da se tam lahko pridela grozdje svežega okusa z nižjo vsebnostjo sladkorja in dobro vsebnostjo kislin. Tako nastanejo sveža, lahkotna in pitna mlada vina, ki se rahlo iskrijo.

VINO IZ PREZRELEGA GROZDJA

Za proizvodnjo te vrste grozdja je treba zamakniti trgatev, podaljšati obdobje zorenja in grozdje dlje časa izpostavljati soncu, zaradi česar ima višjo vsebnost sladkorja. Poleg tega rast vinske trte v glinenih tleh na najnižjih območjih, ki jih zajema ZOP Calatayud, omogoča proizvodnjo vin s pridihom zrelega sadja ter svilnato, bogato in voljno strukturo, ki daje občutek kakovosti.

9. Bistveni dodatni pogoji (pakiranje, označevanje, druge zahteve)

Pravni okvir

Nacionalna zakonodaja

Vrsta dodatnega pogoja

Pakiranje na razmejenem geografskem območju

Opis pogoja

Pakiranje mora potekati na razmejenem geografskem območju iz specifikacije proizvoda. Vedno je veljalo pravilo, da se morajo vina stekleničiti v vinarnah na območju proizvodnje, kot dokazujejo zaporedne objavljene odločbe.

Glavni razlog za to je, da se tako ohranita kakovost in edinstvena narava vina ter prepreči redukcijsko-oksidacijska reakcija med prevozom.

Pravni okvir

Nacionalna zakonodaja

Vrsta dodatnega pogoja

Dodatne določbe o označevanju

Opis pogoja

Na oznakah mora biti navedeno naslednje besedilo: Označba porekla „Calatayud“.

Proizvodi, namenjeni za prehrano, morajo imeti garancijske znamke, ki jih oštevilči in izda regulativni odbor, ki se namestijo v registrirani vinarni, pri čemer se zagotovi, da jih ni mogoče ponovno uporabiti.

Povezava na specifikacijo proizvoda

https://www.aragon.es/documents/20127/88928293/Pliego_Condiciones_DOP_Calatayud.pdf/b90b59a9-c693-33f3-92a0-80452ff0d291?t=1643717605363

(1) UL L 9, 11.1.2019, str. 2.